মোঃ আলমগীর মিয়া, নবীগঞ্জ থেকে ॥ নবীগঞ্জে জমি সংক্রান্ত বিরোধের জের ধরে দুই ভাইয়ের পরিবারের মধ্যে সংঘর্ষে মহিলাসহ ১৫ জন আহত হয়েছে। গত বুধবার সকালে নবীগঞ্জ উপজেলার কুর্শি ইউনিয়নের সমরগাও গ্রামে এ সংঘর্ষের ঘটনাটি ঘটেছে। স্থানীয়রা জানান ওই গ্রামের দুই সহোদর নাজিম ও কাজীম এর মধ্যে জমি সংক্রান্ত বিরোধ চলে আসছিল। এরই জের ধরে গত বুধবার সকালে উভয় পক্ষের লোকজন সংঘর্ষে জড়িয়ে পড়লে মহিলাসহ ১৫ জন আহত হয়। আহতের মধ্যে মনু মিয়া মিয়া (৩৫), কাজীম উল্লা (৬৫), হেনা বেগম (১৫), বেলাল (৩০), জবুত বিবি (৬০) ও রাজমিন বেগম (২৫) কে সিলেট ওসমানী মেডিকেল হাসপাতালে প্রেরণ করা হয়েছে। বাকীদের নবীগঞ্জ উপজেলা স্বাস্থ্য কমপ্লেক্সে ও স্থানীয় ক্লিনিকে চিকিৎসা দেয়া হয়েছে।